Η κατάργηση του ασύλου στο πρώτο νομοσχέδιο της κυβέρνησης, εξετάζεται το ενδεχόμενο ελεγχόμενης εισόδου στα ΑΕΙ

Την πρόθεση της ΝΔ να καταργήσει το άσυλο με το πρώτο νομοσχέδιο της κυβέρνησης επανέλαβε με δηλώσεις της στην τηλεόραση του ΣΚΑΙ η νέα υπουργός Παιδείας Νίκη Κεραμέως, ενώ άφησε ανοιχτό το ενδεχόμενο εφαρμογής ενός συστήματος ελεγχόμενης εισόδου στα πανεπιστήμια.

«Άμεσα στο πρώτο νομοθέτημα της κυβέρνησης μας, θα υπάρχει διάταξη που θα καταργεί το άσυλο, δεν θα το τροποποιεί. Το άσυλο για εμάς δεν έχει θέση στο ελληνικό δημόσιο πανεπιστήμιο, όπως εφαρμόζεται σήμερα. Θα ισχύει στο δημόσιο πανεπιστήμιο ό,τι ακριβώς ισχύει σε κάθε δημόσιο χώρο της χώρας. Θα μπορούν να επέμβουν οι αρχές αυτεπαγγέλτως για κάθε αξιόποινη πράξη που λαμβάνει χώρα στο πανεπιστήμιο» είπε, προσθέτοντας πως η κοινωνία είναι πλέον ώριμη και επιζητά αυτή την αλλαγή.

Σύμφωνα με την υπουργό Παιδείας, η αστυνομία θα μπορεί να επέμβει στα πανεπιστήμια όπως γίνεται σε κάθε δημόσιο χώρο.

Επιπλέον προανήγγειλε ότι θα συζητηθεί το ενδεχόμενο ελεγχόμενης εισόδου στα πανεπιστήμια. «Υπάρχει μια σκέψη που θέλουμε να συζητήσουμε. Εξετάζουμε να υπάρχει ένα σύστημα ελεγχόμενης εισόδου Ιδρύματα. Εγώ δεν γνωρίζω κανένα πανεπιστήμιο του εξωτερικού που να μην υπάρχει έλεγχος», ανέφερε η Νίκη Κεραμέως.

Διαβάστε επίσης:

Συνεχίζονται οι διαδικασίες για τους 4.500 διορισμούς στην Ειδική Αγωγή

ΑΣΕΠ: Ο αριθμός των αιτήσεων στις προκηρύξεις 4ΕΑ/2019 και 5ΕΑ/2019

Ν. Κεραμέως: Θα προχωρήσουμε σε «βελτιωτικές κινήσεις» στο νέο εξεταστικό σύστημα

Διαβάστε Επίσης:

